किशोरी मेले में हुईं प्रतियोगिताएं, बेटियों ने दिखाई प्रतिभा, बेटा-बेटी एक समान का संदेश
नगर निगम प्रांगण में लगा मेला, ग्रामीण क्षेत्र की बेटियों ने लिया भाग
उदयपुर. महिलाअधिकारिता विभाग के किशोरी मेले में मौजूद किशोरी।
सिटी रिपोर्टर | उदयपुर
महिलाअधिकारिता विभाग का अंतरराष्ट्रीय महिला सप्ताह के तहत मंगलवार को किशोरी मेला नगर निगम प्रांगण में लगा। इसमें बड़गांव, गिर्वा, खेरवाड़ा, सलूंबर और सराड़ा की बेटियों ने भाग लिया। विभाग की कार्यक्रम अधिकारी रश्मि कौशिश ने बताया कि मेले में किशोरी बालिकाओं की बेटी बचाओ-बेटी पढ़ाओ पर पोस्टर प्रतियोगिता, मेहंदी, निबंध, बिंदी आदि प्रतियोगिताएं हुई। विजेता बेटियों को सम्मानित किया गया। मेले में कन्या भ्रूण हत्या पर वीडियो क्लिपिंग भी दिखाई गई। कठपुतली नाटक से बेटा-बेटी एक समान का भी संदेश दिया गया। इसके बाद डिजिधन मेले में भीम एप, पोस मशीन, डिजिटल वॉलेट से पेमेंट के बारे में जानकारी दी गई। इस दौरान सांख्यिकी के उपनिदेशक पुनीत शर्मा, एडीएम सिटी ओपी बुनकर आदि मौजूद थे।
आजयहां लगाएंगे बेटियों के नाम पौधे
जिलाप्रशासन, यूआईटी और ग्राम पंचायत भुवाणा के साझे में बुधवार सुबह साढ़े 10 बजे र|ागिरि पहाड़ पर पौधरोपण कार्यक्रम होगा। महिला दिवस पर हो रहे इस कार्यक्रम में 15 अगस्त 2016 से 31 जनवरी 2017 तक जन्मी बेटियों के नाम (नन्ही कली) पौधे लगाए जाएंगे।
अंतरराष्ट्रीय महिला सप्ताह
hin_Deva hin_Deva awa_Deva mai_Deva hin_Deva hin_Deva hin_Deva awa_Deva